
Ώρα αποστολής:13.45
«ΟΙ ΜΑΘΗΤΕΣ ΓΡΑΦΟΥΝ ΠΟΙΗΣΗ» - 8ος ΜΑΘΗΤΙΚΟΣ ΔΙΑΓΩΝΙΣΜΟΣ ΠΟΙΗΣΗΣ
Ο Δήμος Θεσσαλονίκης προκηρύσσει τον 8ο Μαθητικό Διαγωνισμό Ποίησης με τίτλο «Οι Μαθητές Γράφουν Ποίηση» στο πλαίσιο του εορτασμού της Παγκόσμιας Ημέρας Ποίησης (21η Μαρτίου). 

Στο διαγωνισμό μπορούν να λάβουν μέρος όλοι οι μαθητές γυμνασίων, λυκείων και ΕΠ.ΑΛ. των δημόσιων και ιδιωτικών σχολείων του Νομού Θεσσαλονίκης. Το θέμα είναι ελεύθερο και ο κάθε μαθητής μπορεί να συμμετάσχει στο διαγωνισμό με ένα μόνο ποίημα. 

Τα ποιήματα που θα ξεχωρίσουν θα λάβουν βραβεία, επαίνους ή διακρίσεις, ενώ σε όλους μαθητές που θα πάρουν μέρος θα χορηγηθούν βεβαιώσεις συμμετοχής στο διαγωνισμό. Η καταληκτική ημερομηνία αποστολής των ποιημάτων είναι η 31η Μαΐου του 2015.

Οι μαθητές μπορούν να στέλνουν τα ποιήματά τους στην ηλεκτρονική διεύθυνση:
 c.koutrolikou@thessaloniki.gr  με την ένδειξη:
Δημοτική Βιβλιοθήκη Θεσσαλονίκης - «Για τον 8ο Μαθητικό Διαγωνισμό Ποίησης» 
Απαραίτητα θεωρούνται τα στοιχεία επικοινωνίας, όπως ονοματεπώνυμο, διεύθυνση, αριθμός τηλεφώνου (σταθερό-κινητό), τάξη και σχολείο. 

Για περισσότερες διευκρινίσεις οι ενδιαφερόμενοι μπορούν να επικοινωνούν με το τηλεφωνικό νούμερο  2310 374807 (κ. Χ. Κουτρολίκου). 

